《宿瑞岩示刘子厚》
宋代·李洪

肩舆转绿畴，跨浦蹑石梁。
暮投瑞峰宿，野色杂莽仓。
鱼盐海市隘，松竹山径凉。
解衣借僧庐，煮茗涤枯肠。
顿忘庚火争，秋色已侵床。
古戌此何夕，冠盖来徜徉。
一杯偶相属，荔丹咀冰霜。
哦诗兴清绝，天池看鹏翔。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。